૧૧ નંબરમાં શુ છે !! એ તો અમારા બે માંથી કોઈને ખ્યાલ નહતો.એટલે પહેલા સહેજ વિચારમાં પડ્યા ને પછી અમે તરત એ તરફ વધ્યા બહાર આવીને જોયું તો ૧૧ નંબરની નીચે એમ.એલ.ઓ.લખેલું હતું,પછી અમે સમજ્યા કે આતો મેડિકો-લીગલ ઓફિસ છે.હવે વાત થોડી સમજમાં આવવા લાગી હતી,કે આતો મેડિકો લીગલ કેસ બનશે ને અજાણી વ્યક્તિ છે તો!! પણ અમે હજુ અંદર જવાનું વિચારીએ એ પેલા તો રાજુ દોડતો દોડતો તાત્કાલિકમાં પ્રવેશતો દેખાયો,એને પણ નર્સ તરફથી અમારા જેવો જ જવાબ મળ્યો હશે એવું બહાર આવ્યા પછીના એના હાવ-ભાવ પરથી લાગ્યું.એ ગુસ્સામાં પણ હતો અને કેમ ના હોય એ એનો ધંધો મૂકીને કોઈક અજાણ્યા માટે અહીં સુધી આવ્યો હતો પણ અહીંથી મળેલો પ્રતિભાવ જરાય સંતોષકારક નહતો.